রাজধানীর গুলশানে চালু হয়েছে বাংলার মিষ্টি - Sas News | Latest online bangla world news bd | A genius team of Sas News has been built with a group of country's energetic young journalists. We are trying to build a bridge with Bengalis around the world
বিষয়পাঁচমিশালি / লাইফস্টাইল ১৫ ফেব্রুয়ারী ২০১৮
রেস্তোরাঁর ভেতরে মিলবে আর্ট ক্যাফে। যেখানে বসে মিষ্টির পাশাপাশি কফি, জুস, বার্গার, স্যান্ডউইচ ইত্যাদিসহ বিভিন্ন বেকারি আইটেমও উপভোগ করা যাবে। বেঙ্গল গ্রুপ লিমিটেড’য়ের একটি অঙ্গ প্রতিষ্ঠান এটি। প্রধান পরিচালক হিসেবে আছেন জিনাত চৌধুরী। দেশি সংস্কৃতির প্রসার ও আন্তর্জাতিক অঙ্গনে তা তুলে ধরার প্রয়াসেই বেঙ্গলের এই উদ্যোগ।
বেঙ্গল এক্সপ্রেসের কমিউনিকেশন অ্যান্ড বিজনেস ডেভেলপমেন্ট বিভাগের ম্যানেজার সাদিক উদ্দিন বলেন, “বিভিন্ন এলাকার প্রসিদ্ধ মিষ্টি ওই সব এলাকার বিখ্যাত কারিগরদের দিয়েই গুণগতমান ও পরিষ্কার পরিচ্ছন্নতা নিশ্চিত করে বানানো হচ্ছে। এর পাশাপাশি বেঙ্গলের নিজস্ব কারখানায় স্বাদ ও মান ঠিক রেখে মিষ্টিপ্রেমীদের চাহিদা পূরণ করা হচ্ছে। আর মিষ্টিগুলো শীততাপ ব্যবস্থা নিয়ন্ত্রিত আমাদের নিজস্ব পরিবহনে করে আনা হয়।”
তিনি আরও বলেন, “বাংলার মিষ্টির লক্ষ্যই হল দেশের বিভিন্ন প্রান্তের সব মিষ্টি ঢাকার মানুষের কাছে পৌঁছে দেওয়া। সেই লক্ষ্য পূরণে আমরা কাজ করে যাচ্ছি।”
এখানে প্রতি কেজি মিষ্টির দাম চারশ টাকা থেকে সাড়ে নয়শ টাকা। পাওয়া যাবে চাঁপাইনবাবগঞ্জের বিখ্যাত রসকদম, পাতাপ্যাড়া, প্রাণহরা, সাদা তিলকদম, কালো তিলকদম, অবাক সন্দেশ ইত্যাদি।
রাজশাহীর পোস্তকদম, কাটারিভোগ, ডিমভোগ। নাটোরের ইলিশ পেটি, কাঁচাগোল্লা।
ফরিদপুরের পাতা সন্দেশ, সন্দেশ, বরফি। রাজবাড়ীর চমচম ও বরফি সন্দেশ। টাঙ্গাইলের বড় চমচম।
নওগাঁর কাটারিভোগ, খেজুর সন্দেশ ও লাড্ডু। বগুড়ার দই, ক্ষীরশা। পাবনার ইলিশ পেটি, বট ফল, বাদামি বরফি।
যশোরের পেস্তা সাদা সন্দেশ, মাছ প্যাড়া। জামতলার রসগোল্লা। সাতক্ষীরার ক্ষীর সন্দেশ, গুড়ের সন্দেশ ও সাদা সন্দেশ।
নেত্রকোনার বালুশাহি, বালিশ মিষ্টি। ময়মনসিংহের চিনি, গুড় ও খেজুর গুড়ের মণ্ডা। বরিশালের গুতিয়া সন্দেশ, সরের সন্দেশ, চিনি সন্দেশ, ছানা।
এছাড়াও আছে লালমোহন, কাঁচাগোল্লা, কাঁচা ছানা, ছানার জিলাপি, ভোগ সাগর, সাদা চমচম, মিহিদানা লাড্ডু, ক্ষীর টোস্ট, মালাই সর, সরের মালাই, মালাই চপ, শাহি ভোগসহ আরও অনেক কিছু।
রেস্তোরাঁয় বসে খেতে চাইলে দাম হবে মিষ্টির ধরন অনুযায়ী। আর্ট ক্যাফেতে খাবারে অন্যান্য খাবারের দাম শুরু হচ্ছে ১২০ টাকা থেকে, সর্বোচ্চ ৮শ’ টাকা।
এখানে ৪৫ জনের বসার ব্যবস্থা আছে, আছে ওয়াইফাই।
ট্যাগ: গুলশান, বাংলা, মিষ্টি
প্রতিদিন পেয়ারা খাওয়ার উপকারিতা !
শনিবার , ২২ ফেব্রুয়ারী ২০২০
বাজারে প্রায় সারা বছরই মেলে পেয়ারার দেখা। ভিটামিন সমৃদ্ধ এই ফলটি খেতে ভালোবাসেন না, এমন কাউকে খুঁজে...
নিউজ ডেস্ক : দেশে ডায়াবেটিস রোগীর সংখ্যা বাড়ছে। তবে এটি প্রতিরোধযোগ্য রোগ। শুধু খাদ্যাভ্যাস...
মঙ্গলবার , ২৪ ডিসেম্বার ২০১৯
নিউজ ডেস্ক: ব্রেস্ট ক্যান্সারে আক্রান্ত নারীর সংখ্যা বেড়েই চলেছে দিনদিন। এ নিয়ে সচেতনতা বৃদ্ধি করতে...
শুক্রবার , ২০ সেপ্টেম্বার ২০১৯	নিউজ ডেস্ক : বিশ্বে প্রতিদিনই বাড়ছে ডায়াবেটিসে আক্রান্ত রোগীর সংখ্যা। এই এক ডায়াবেটিস আরও অসংখ্য রোগ ডেকে আনতে...